pythainlp/thai-wiki-dataset-v3 huggingface dataset:
เดเอ็ฟเบ-โพคาล 2019 รอบชิงชนะเลิศ

การแข่งขัน เดเอ็ฟเบ-โพคาล 2019 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2018–19, ฤดูกาลที่ 76 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 25 พฤษภาคม ค.ศ. 2019 ที่สนาม โอลึมเพียชตาดิโยน ใน เบอร์ลิน.
==ทีม==
ในตารางด้านล่างต่อไปนี้, นัดชิงชนะเลิศจนกระทั่งถึงปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล.
==เส้นทางสู่รอบชิงชนะเลิศ==
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
==นัด==
===รายละเอียด===
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
==ดูเพิ่ม==
เดเอ็ฟเอ็ล-ซูเพอร์คัพ ฤดูกาล 2019
==อ้างอิง==
==แหล่งข้อมูลอื่น==
เดเอ็ฟเบ-โพคาล
2019
ฟุตซอลไทยแลนด์ลีก ฤดูกาล 2562

ฟุตซอล ไทยลีก 2562 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของ สมาคมฟุตบอลแห่งประเทศไทย และ การกีฬาแห่งประเทศไทย (SAT) จัดขึ้นเป็นครั้งที่ 12 ในปี พ.ศ. 2562 ซึ่งในฤดูกาลนี้มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยเริ่มต้นฤดูกาลการแข่งขันในวันที่ 30 มีนาคม พ.ศ. 2562 และจะสิ้นสุดฤดูกาลการแข่งขันในวันที่ 6 ตุลาคม พ.ศ. 2562
== สโมสรในฟุตซอล ไทยลีก 2562 ==
== ผลการแข่งขัน ==
==ตารางคะแนน==
อัปเดตล่าสุด ณ วันที่ 6 ตุลาคม พ.ศ. 2562
==สถิติประจำฤดูกาล==
===ผู้ทำประตูสูงสุด===
26 ประตู
เจษฎา ชูเดช - ราชนาวี
==ดูเพิ่ม==
ฟุตซอลไทยแลนด์ลีกดิวิชัน 1 2562
เอไอเอส ฟุตซอล เอฟเอคัพ 2562
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
การแข่งขันฟุตซอลในประเทศไทยในปี พ.ศ. 2562
ฟุตซอลไทยลีกแบ่งตามฤดูกาล
ประเทศไทยในปี พ.ศ. 2562
กีฬาในประเทศไทยปี พ.ศ. 2562
การเลือกตั้งประธานาธิบดียูเครน ค.ศ. 2019

การเลือกตั้งประธานาธิบดี จัดขึ้นที่ประเทศยูเครน เมื่อวันที่ 31 มีนาคม ค.ศ. 2019 และครั้งที่ 2 เมื่อวันที่ 21 เมษายน ค.ศ. 2019 ซึ่งมีผู้สมัครประธานาธิบดี 39 คน ในการเลือกตั้งประธานาธิบดีครั้งแรก หลังจากสิ้นสุดการลงทะเบียนประธานาธิบดีเมื่อวันที่ 9 กุมภาพันธ์ ค.ศ. 2019 Elections of the President of Ukraine 2019: figures, dates and candidates, Ukrayinska Pravda (14 November 2018) คณะกรรมการการเลือกตั้งกลาง (CEC) กล่าวว่ามีผู้สมัครเป็นประธานาธิบดีกว่า 44 คน และมีผู้ถอนตัวไป 5 คน นั่นหมายความว่า มีผู้สมัครกว่า 39 คน ในการเลือกตั้งประธานาธิบดีครั้งนี้
== ผลการเลือกตั้ง ==
== อ้างอิง ==
== แหล่งข้อมูลอื่น ==
Central Election Commission
 การเลือกตั้งประธานาธิบดีในยูเครน
การเลือกตั้งซ่อมพอร์ตดิกสัน ค.ศ. 2018

การเลือกตั้งซ่อมสมาชิกสภาผู้แทนราษฎรพอร์ตดิกสัน แทนตำแหน่งที่ว่าง ค.ศ. 2018 เกิดขึ้นเมื่อวันที่ 13 ตุลาคม ค.ศ. 2018 ซึ่งดันยัล บาลาโกพัล สมาชิกพรรคยุติธรรมประชาชน (PKR) และเป็นรัฐบาลร่วมแนวร่วมแห่งความหวัง (PH) ซึ่งเป็นครั้งแรกของการเลือกตั้งซ่อมตั้งแต่ประวัติศาสตร์การเลือกตั้งทั่วไปในประเทศมาเลเซีย ค.ศ. 2018 ที่มีการเปลี่ยนแปขั้วพรรคการเมืองในรัฐบาลสหพันธรัฐมาเลเซีย
== ผลการเลือกตั้ง ==
อันวาร์ ชนะการเลือกตั้งในพอร์ทดิคสัน จากการเลือกตั้งซ่อม ด้วยคะแนนเสียง 31,016 คะแนน ชนะ โมหด์ นาซารี ซึ่งได้คะแนนไป 7,456 คะแนน
== อ้างอิง ==
การเลือกตั้งในประเทศมาเลเซีย
กรมการขนส่งทางราง

กรมการขนส่งทางราง (Department of Rail Transport) เป็นส่วนราชการในสังกัดกระทรวงคมนาคม จัดตั้งขึ้นตาม พระราชบัญญัติปรับปรุงกระทรวง ทบวง กรม (ฉบับที่ 18) พ.ศ. 2562 เมื่อวันจันทร์ที่ 15 เมษายน พ.ศ. 2562 โดยเป็นการยกฐานะขึ้นมาจากสำนักงานโครงการพัฒนาระบบราง ในสำนักงานนโยบายและแผนการขนส่งและจราจร กรมการขนส่งทางรางมีหน้าที่กำกับดูแลระบบขนส่งทางรางทั่วประเทศให้เป็นมาตรฐานเดียวกัน รวมถึงการเสนอแนะนโยบาย ยุทธศาสตร์ และแผนงานการกำกับดูแลกิจการขนส่งทางรางให้เป็นมาตรฐาน อีกทั้งการพัฒนาโครงสร้างพื้นฐานการขนส่งทางรางของประเทศให้สามารถแข่งขันและเชื่อมต่อการขนส่งรูปแบบอื่นและประเทศเพื่อนบ้านได้
== ประวัติ ==
กรมการขนส่งทางรางจัดตั้งขึ้นตาม พระราชบัญญัติปรับปรุงกระทรวง ทบวง กรม (ฉบับที่ 18) พ.ศ. 2562 ที่ได้ประกาศลงในราชกิจจานุเบกษา เล่ม 136 ตอน 49 หน้า 9 เมื่อวันอาทิตย์ที่ 14 เมษายน พ.ศ. 2562 ซึ่งมีผลบังคับใช้ในวันถัดจากวันประกาศในราชกิจจานุเบกษา (คือวันที่ 15 เมษายน พ.ศ. 2562) โดยได้ยกฐานะและโอนกิจการ สิทธิ หนี้สิน และภาระผูกพัน รวมถึงข้าราชการและพนักงานลูกจ้างของสำนักงานโครงการพัฒนาระบบราง สำนักงานนโยบายและแผนการขนส่งและจราจร กระทรวงคมนาคม ออกมาจัดตั้งเป็นกรมการขนส่งทางราง โดยในวาระเริ่มแรกนั้น ทางกรมใช้ชั้น 3 อาคารสำนักงานนโยบายและแผนการขนส่งและจราจร เป็นที่ทำการชั่วคราว
จากนั้นในการประชุมคณะรัฐมนตรีเมื่อวันอังคารที่ 21 พฤษภาคม พ.ศ. 2562 ที่ประชุมมีมติเห็นชอบให้ สราวุธ ทรงศิวิไล ผู้อำนวยการสำนักงานนโยบายและแผนการขนส่งและจราจร ดำรงตำแหน่งอธิบดีกรมการขนส่งทางรางคนแรก และในวันเดียวกัน ชัยวัฒน์ ทองคำคูณ ปลัดกระทรวงคมนาคม และอดีตผู้อำนวยการ สนข. ได้ลงนามในคำสั่งโอนย้าย สรพงศ์ ไพฑูรย์พงษ์ ผู้ช่วยปลัดกระทรวงคมนาคม ให้มาดำรงตำแหน่งรองอธิบดีกรมการขนส่งทางราง ต่อมาเมื่อวันที่ 9 มิถุนายน พ.ศ. 2562 พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ ให้แต่งตั้งสราวุธ ทรงศิวิไล ให้ดำรงตำแหน่งอธิบดีกรมการขนส่งทางรางอย่างเป็นทางการ
== หน้าที่ ==
กรมการขนส่งทางราง มีหน้าที่ดังต่อไปนี้
จัดทำข้อเสนอแนะเชิงนโยบาย ยุทธศาสตร์ และแผนการพัฒนาด้านการขนส่งทางรางของประเทศ
กำหนดมาตรฐานเกี่ยวกับการขนส่งทางราง มาตรฐานด้านความปลอดภัย มาตรฐานการบำรุงทาง มาตรฐานการประกอบกิจการ มาตรฐานผู้ประจำหน้าที่ รวมทั้งกำกับดูแลให้เป็นไปตามมาตรฐานดังกล่าว
กำกับดูแลการใช้ประโยชน์โครงสร้างพื้นฐานการขนส่งทางราง
ศึกษาและพัฒนานวัตกรรมการขนส่งทางราง
ร่วมมือและประสานงานด้านการขนส่งทางรางกับองค์กร และหน่วยงานอื่นที่เกี่ยวข้องทั้งในประเทศและต่างประเทศ
ปฏิบัติการอื่นใดตามที่กฎหมายกำหนดให้เป็นหน้าที่และอำนาจของกรม หรือตามที่รัฐมนตรีหรือคณะรัฐมนตรีมอบหมาย
== การแบ่งส่วนราชการ ==
กรมการขนส่งทางรางแบ่งส่วนราชการออกเป็น 5 ส่วนดังต่อไปนี้
สำนักงานเลขานุการกรม
กองกฎหมาย
กองกำกับกิจการขนส่งทางราง
กองมาตรฐานความปลอดภัยและบำรุงทาง
กองยุทธศาสตร์และแผนงาน
== รายนามอธิบดี ==
== อ้างอิง ==
== แหล่งข้อมูลอื่น ==
เว็บไซต์หลักของกรมการขนส่งทางราง กระทรวงคมนาคม 
กระทรวงคมนาคม
องค์การที่ก่อตั้งในปี พ.ศ. 2562
หน่วยงานของรัฐบาลไทยในเขตดุสิต
การขนส่งทางราง
ขออีกฟุตให้หัวใจเราใกล้กัน

ขออีกฟุตให้หัวใจเราใกล้กัน เป็นภาพยนตร์รักดราม่าจากประเทศสหรัฐอเมริกา ออกฉาย พ.ศ. 2562 เขียนบทโดย Mikki Daughtry และ Tobias Iaconis กำกับโดย Justin Baldoni เป็นเรื่องของผู้ป่วยโรค cystic fibrosis สองคนรับบทโดย Halye Lu Richardson และ Cole Sprouse ที่พยายามสานสัมพันธ์และมีความรักต่อกัน ในขณะที่โรคของทั้งสองทำให้พวกเขาอยู่ใกล้กันไม่ได้ ออกฉายเมื่อ 15 มีนาคม พ.ศ. 2562 ในประเทศสหรัฐอเมริกา ได้รับเสียงวิจารณ์ก้ำกึ่ง ทำรายได้ไป 69 ล้านดอลลาร์สหรัฐทั่วโลก
==อ้างอิง==
ภาพยนตร์เกี่ยวกับโรค
ภาพยนตร์ผลงานเปิดตัวผู้กำกับ
บอยกอ บอรีซอฟ

บอยกอ แมตอดีแอฟ บอรีซอฟ (Бойко Методиев Борисов) เป็นนักการเมืองชาวบัลแกเรียซึ่งดำรงตำแหน่งนายกรัฐมนตรีคนที่ 50 และคนปัจจุบันของประเทศบัลแกเรียตั้งแต่ 4 พฤษภาคม พ.ศ. 2560 ก่อนหน้านี้เขาเคยดำรงตำแหน่งนายกรัฐมนตรีสองครั้ง ระหว่าง พ.ศ. 2552–2556 และระหว่าง พ.ศ. 2557–2560 นอกจากนี้เขายังเป็นนายกเทศมนตรีกรุงโซเฟียระหว่าง พ.ศ. 2548–2552
นายกรัฐมนตรีบัลแกเรีย
การเลือกตั้งประธานาธิบดีมองโกเลีย ค.ศ. 2017

การเลือกตั้งประธานาธิบดี เกิดขึ้นที่ประเทศมองโกเลีย เมื่อวันที่ 26 มิถุนายน ค.ศ. 2017 ในการเลือกตั้งรอบแรก และในวันที่ 7 กรกฎาคม ค.ศ. 2017 ในการเลือกตั้งรอบสอง ซึ่งคัลต์มา บัตทุลกา ได้รับการเลือกตั้งในปี ค.ศ. 2009
== ผลการเลือกตั้ง ==
== อ้างอิง ==
อังตอนียู กอชตา

อังตอนียู ลูอิช ซังตุช ดา กอชตา (António Luís Santos da Costa) เป็นนักกฎหมายและนักการเมืองชาวโปรตุเกสซึ่งดำรงตำแหน่งนายกรัฐมนตรีคนที่ 119 และคนปัจจุบันของโปรตุเกส เริ่มดำรงตำแหน่งเมื่อวันที่ 26 พฤศจิกายน พ.ศ. 2558 ก่อนหน้านี้เขาดำรงตำแหน่งรัฐมนตรีว่าการกระทรวงกิจการรัฐสภาจากระหว่าง พ.ศ. 2540–2542 รัฐมนตรีว่าการกระทรวงยุติธรรมระหว่าง พ.ศ. 2542–2545 รัฐมนตรีว่าการกระทรวงมหาดไทยระหว่าง พ.ศ. 2548–2550 และนายกเทศมนตรีกรุงลิสบอนระหว่าง พ.ศ. 2550–2558 เขาได้รับเลือกเป็นเลขาธิการพรรคสังคมนิยมในเดือนกันยายน พ.ศ. 2557
บุคคลที่ยังมีชีวิตอยู่
บุคคลจากลิสบอน
นายกรัฐมนตรีโปรตุเกส
การเลือกตั้งประธานาธิบดีฟิลิปปินส์ ค.ศ. 1986

การเลือกตั้งประธานาธิบดี เกิดขึ้นเมื่อวันที่ 7 กุมภาพันธ์ ค.ศ. 1986 ที่ประเทศฟิลิปปินส์ ซึ่งเป็นการเลือกตั้งก่อนเวลาที่กำหนดไว้ หรือที่รู้จักกันในชื่อ การเลือกตั้งแบบสแน็ป ที่ตามมาจากการสิ้นสุดการประกาศกฎอัยการศึกและนำไปสู่การปฏิวัติพลังประชาชน เพื่อโค่นล้มประธานาธิบดีฟิลิปปินส์ เฟอร์ดินานด์ มาร์กอสและสถาปนาคอราซอน อากีโน เป็นประธานาธิบดี แคมเปญการหาเสียงมีขึ้นเป็นเวลา 45 วัน ตั้งแต่วันที่ 19 ธันวาคม ค.ศ. 1985 จนถึงวันที่ 5 กุมภาพันธ์ ค.ศ. 1986
== ผลการเลือกตั้ง ==
COMELEC หรือ คณะกรรมการการเลือกตั้ง (Commission on Elections) ได้ประกาศผลว่าประธานาธิบดี เฟอร์ดินานด์ มาร์กอส ได้คะแนนเสียงมากที่สุด ด้วยคะแนน 10,807,197 เสียง และอากิโนได้ไป 9,291,716 เสียง แต่ NAMFREL หรือ ขบวนการพลเมืองแห่งชาติเพื่อการเลือกตั้งเสรี ได้ประกาศว่า คอราซอน อากีโน ได้คะแนนเสียงมากที่สุด ด้วยคะแนน 7,158,679 เสียง และมาร์กอส ได้ไป 6,532,362 เสียง
== อ้างอิง ==
การเลือกตั้งใน พ.ศ. 2529
นกกระจ้อยญี่ปุ่น

นกกระจ้อยญี่ปุ่น (Horornis diphone), รู้จักกันในชื่อภาษาญี่ปุ่นว่า อุงุยสึ (鶯; ), เป็นนกจาบปีกอ่อน (passerine) สายพันธ์หนึ่งที่พบได้ยาก เนื่องจากมีธรรมชาติชอบหลบซ่อน แต่เสียงร้องของมันสามารถได้ยินในพื้นที่ส่วนใหญ่ของประเทศญี่ปุ่นในช่วงต้นฤดูใบไม้ผลิ นกกระจ้อยญี่ปุ่นมักมีสีคล้ายใบมะกอกแก่ (brown) แต่โทนสีค่อนข้างหม่น มีพฤติกรรมชอบหลบซ่อนสายตามนุษย์แต่ชอบร้องส่งเสียง มีความยาวลำตัวประมาณ   และมีโภชนาการเป็นแมลงขนาดเล็ก
เนื่องจากพฤติกรรมที่ชอบร้อง(เพลง)ส่งเสียง จึงทำให้นกชนิดนี้มีชื่อเล่นภาษาอังกฤษว่า "Japanese Nightingale" และมีผู้นิยมจับนกกระจ้อยญี่ปุ่นใส่กรงขังไว้เพื่อฟังเสียงของมัน นอกจากนี้เสียงที่ไพเราะของนกกระจ้อยญี่ปุ่นก็เป็นธีม หรือหัวข้อที่สำคัญในบทกวีของญี่ปุ่น โดยมีงานประพันธ์ร้อยกรองทั้งประเภทไฮกุและเร็งกะที่เอ่นถึงชื่อนก "อุงุยสึ" เพื่อแสดงการมาถึงของฤดูใบไม้ผลิ และการเบ่งบานของดอกซากุระ
==อ้างอิง==
อันเดรส มานูเอล โลเปซ โอบราดอร์

อันเดรส มานูเอล โลเปซ โอบราดอร์ (Andrés Manuel López Obrador) เป็นนักการเมืองชาวเม็กซิโก ซึ่งดำรงตำแหน่งเป็นประธานาธิบดีคนที่ 65 และคนปัจจุบันของประเทศเม็กซิโก
== อ้างอิง ==
ประธานาธิบดีเม็กซิโก
เกลาส์ โยฮานิส

เกลาส์ เวร์เนร์ โยฮานิส (Klaus Werner Iohannis) เป็นประธานาธิบดีแห่งโรมาเนียคนปัจจุบัน เขาเป็นผู้นำพรรคเสรีนิยมแห่งชาติใน พ.ศ. 2557 หลังจากทำหน้าที่ผู้นำฟอรัมประชาธิปไตยของชาวเยอรมันในโรมาเนียระหว่าง พ.ศ. 2544–2556 โยฮานิสเคยเป็นครูสอนวิชาฟิสิกส์และผู้ตรวจการโรงเรียนก่อนหันมาทำงานการเมืองเต็มเวลา
ประธานาธิบดีโรมาเนีย
ชาร์ล มีแชล

ชาร์ล อีฟว์ ฌ็อง กีแลน มีแชล (Charles Yves Jean Ghislaine Michel) เป็นนักการเมืองชาวเบลเยียมซึ่งในปัจจุบันดำรงตำแหน่งเป็นประธานคณะมนตรียุโรป มีแชลเคยดำรงตำแหน่งนายกรัฐมนตรีเบลเยียมระหว่าง ค.ศ. 2014–2019
มีแชลเป็นรัฐมนตรีความร่วมมือเพื่อการพัฒนาใน ค.ศ. 2007 จนกระทั่งได้รับเลือกตั้งเป็นหัวหน้าขบวนการปฏิรูปซึ่งเป็นพรรคเสรีนิยมฝรั่งเศสในเดือนกุมภาพันธ์ ค.ศ. 2011 ซึ่งเขาสามารถทำคะแนนเป็นอันดับสามในสภาผู้แทนราษฎรในการเลือกตั้งทั่วไป ค.ศ. 2014 โดยภายหลังจากการต่อรองเพื่อจัดตั้งรัฐบาลพรรคร่วมฯ มีแชลได้รับตำแหน่งนายกรัฐมนตรีจากความร่วมมือระหว่างพรรคร่วมรัฐบาลระหว่างขบวนการปฏิรูป-พันธมิตรเฟลมิชใหม่-โอเปิน เฟเอลเด-ประชาธิปไตยคริสเตียนและเฟลมิช โดยได้ถวายสัตย์ปฏิญาณเป็นนายกรัฐมนตรีเมื่อวันที่ 11 ตุลาคม ค.ศ. 2014 นับเป็นนายกรัฐมนตรีที่อายุน้อยที่สุดของเบลเยียมตั้งแต่ ค.ศ. 1845
ในเดือนธันวาคม ค.ศ. 2018 รัฐบาลผสมของมีแชลสิ้นสุดลงภายหลังจากความขัดแย้งภายในพรรคร่วมรัฐบาลเกี่ยวกับเรื่องข้อตกลงระหว่างประเทศเพื่อการย้ายถิ่น ซึ่งเป็นเหตุให้พรรคพันธมิตรเฟลมิชใหม่ถอนตัวจากพรรคร่วมรัฐบาล มีแชลจึงขอลาออกจากตำแหน่งนายกรัฐมนตรี แต่ยังคงเป็นรักษาการนายกรัฐมนตรีต่อไป
ในการเลือกตั้งทั่วไปใน ค.ศ. 2019 ขบวนการปฏิรูปได้รับคะแนนเสียงลดลงโดยมีแชลยังคงรับหน้าที่เป็นรักษาการนายกรัฐมนตรีในระหว่างการจัดตั้งรัฐบาลของพรรคร่วมรัฐบาล ต่อมาในวันที่ 2 กรกฎาคม ค.ศ. 2019 คณะมนตรียุโรปได้ออกเสียงเลือกมีแชลเป็นประธานคณะมนตรียุโรปคนใหม่ โดยรับหน้าที่ต่อจากดอนัลต์ ตุสก์ เมื่อวันที่ 29 พฤศจิกายน ค.ศ. 2019 โดยเริ่มต้นสมัยเมื่อ 1 ธันวาคม อย่างเป็นทางการ
==งานด้านการเมือง==
มีแชลได้รับเลือกเป็นสมาชิกสภาผู้แทนราษฎรใน ค.ศ 1999 ในเขตจังหวัดวอลลูนบราบันต์ซึ่งเป็นเหมือนที่มั่นสำคัญของขบวนการปฏิรูป
ใน ค.ศ. 2000 เขาได้รับเลือกเป็นรัฐมนตรีมหาดไทยในรัฐบาลวอลลูนในขณะที่เขามีอายุเพียง 25 ปี กลายเป็นรัฐมนตรีในการปกครองส่วนภูมิภาคที่อายุน้อยที่สุดในประวัติศาสตร์เบลเยียม ในส่วนของการเมืองระดับท้องถิ่น มีแชลได้รับเลือกเป็นสมาชิกสภาเมืองวาฟวร์ใน ค.ศ. 2000 และใน ค.ศ 2006 ได้กลายเป็นนายกเทศมนตรีของเมือง
ในเดือนธันวาคม ค.ศ. 2007 มีแชลได้รับเลือกเป็นรัฐมนตรีความร่วมมือเพื่อการพัฒนาในรัฐบาลเฟอร์โฮฟสตัต 3 และต่อเนื่องในรัฐบาลเลอแตร์ม 1, ฟัน โรมเปย 1 และ เลอแตร์ม 2
หลังจากความล้มเหลวในการเลือกตั้งท้องถิ่นใน ค.ศ. 2009 มีแชลเป็นหนึ่งในสมาชิกที่กดดันเรียกร้องให้ดีดีเย แร็นเดิร์ส หัวหน้าขบวนการปฏิรูป ลาออกเพื่อแสดงความรับผิดชอบ ต่อมาพรรคก็ได้พ่ายแพ้ในการเลือกตั้งทั่วไปใน ค.ศ. 2010 แร็นเดิร์สจึงลาออกจากการเป็นหัวหน้าพรรค และมีแชลก็ได้ประกาศตัวเข้าชิงตำแหน่งหัวหน้าพรรคแทน ในเดือนมกราคม ค.ศ. 2011 เขาได้รับเลือกเป็นหัวหน้าพรรค จึงได้ลาออกจากการเป็นรัฐมนตรี
==อ้างอิง==
นายกรัฐมนตรีเบลเยียม
บุคคลจากจังหวัดนามูร์
ศิษย์เก่าจากมหาวิทยาลัยเสรีบรัสเซลส์
ศิษย์เก่าจากมหาวิทยาลัยอัมสเตอร์ดัม
โยอาคิม เกาค์

โยอาคิม วิลเฮ็ล์ม เกาค์ (Joachim Wilhelm Gauck) เป็นนักการเมืองและนักกิจกรรมด้านสิทธิพลเมืองชาวเยอรมัน ดำรงตำแหน่งประธานาธิบดีเยอรมนีระหว่าง ค.ศ. 2012–2017 เขาเป็นอดีตศิษยาภิบาลนิกายลูเทอแรน และโดดเด่นจากการเป็นนักสิทธิพลเมืองและสิทธิทางการเมืองต่อต้านลัทธิคอมมิวนิสต์ในเยอรมนีตะวันออก
==อ้างอิง==
ย
บุคคลจากร็อสท็อค
โยฮันเนิส เรา

โยฮันเนิส เรา (Johannes Rau) เป็นนักการเมืองชาวเยอรมนี สังกัดพรรคประชาธิปไตยสังคมแห่งเยอรมนี ดำรงตำแหน่งประธานาธิบดีเยอรมนีตั้งแต่วันที่ 1 กรกฎาคม ค.ศ. 1999 ถึงวันที่ 30 มิถุนายน ค.ศ. 2004
==อ้างอิง==
ประธานาธิบดีเยอรมนี
บุคคลจากรัฐนอร์ทไรน์-เว็สท์ฟาเลิน
ฮอสท์ เคอเลอร์

ฮอสท์ เคอเลอร์ (Horst Köhler) เป็นนักการเมืองชาวเยอรมัน สังกัดพรรคสหภาพประชาธิปไตยคริสเตียน ดำรงตำแหน่งประธานาธิบดีเยอรมนีระหว่าง ค.ศ. 2004–2010 และกรรมการผู้จัดการกองทุนการเงินระหว่างประเทศระหว่าง ค.ศ. 2000–2004
ประธานาธิบดีเยอรมนี
บุคคลจากจังหวัดลูบลิน
ศิษย์เก่าจากมหาวิทยาลัยทือบิงเงิน
คริสทีอัน วุล์ฟ

คริสทีอัน วิลเฮ็ล์ม วัลเทอร์ วุล์ฟ (Christian Wilhelm Walter Wulff) เป็นนักการเมืองและนักกฎหมายชาวเยอรมัน อดีตประธานาธิบดีเยอรมนีระหว่าง พ.ศ. 2553–2555
==อ้างอิง==
ประธานาธิบดีเยอรมนี
บุคคลจากอ็อสนาบรึค
คัลท์มากีง บัททุลกา

คัลท์มากีง บัททุลกา (Халтмаагийн Баттулга; 3 มีนาคม ค.ศ. 2506 –) เป็นนักการเมืองชาวมองโกเลียซึ่งดำรงตำแหน่งประธานาธิบดีตั้งแต่ 10 กรกฎาคม ค.ศ. 2560 ถึง 25 มิถุนายน ค.ศ. 2564
บัททุลกาเป็นนักกีฬาซามบะตั้งแต่ปี ค.ศ. 2524 ถึง ค.ศ. 2534 หลังจากนั้นเขาได้รับเลือกให้เป็นประธานสหพันธ์ยูโดแห่งมองโกเลีย ในปี ค.ศ. 2006 ตั้งแต่ปี ค.ศ. 2551 ถึงปี ค.ศ. 2555 เขาได้ดำรงตำแหน่งรัฐมนตรีว่าการกระทรวงการขนส่ง การก่อสร้างและพัฒนาเมือง และเขาดำรงตำแหน่งรัฐมนตรีว่ากระทรวงอุตสาหกรรมและการเกษตรมองโกเลีย ตั้งแต่ปี ค.ศ. 2555 ถึงปี ค.ศ. 2557
ในการเลือกตั้งประธานาธิบดีมองโกเลียรอบแรก เมื่อวันที่ 26 มิถุนายน ค.ศ. 2560 พรรคประชาธิปไตยได้คะแนนร้อยละ 38.6 จากผู้มีสิทธิ์ออกเสียง แต่เสียงส่วนใหญ่ไม่ประสงค์ลงคะแนน และการเลือกตั้งรอบที่ 2 เมื่อวันที่ 7 กรกฎาคม ค.ศ. 2560 เขาได้รับคะแนนเสียงข้างมากร้อยละ 50.6
== อ้างอิง ==
== แหล่งข้อมูลอื่น ==
ประธานาธิบดีมองโกเลีย
บุคคลจากอูลานบาตาร์
ความเย็น

ความเย็นคือการมีอุณหภูมิต่ำ โดยเฉพาะอย่างยิ่งในบรรยากาศ สำหรับการใช้ทั่วไป ความเย็นมักเป็นการรับรู้อัตวิสัย ("หนาว") ขอบเขตล่างของอุณหภูมิได้แก่ ศูนย์สัมบูรณ์ ซึ่งนิยามว่าเป็น 0.00 K ในมาตราเคลวิน ซึ่งเป็นมาตราอุณหภูมิอุณหพลศาสตร์สัมบูรณ์ ซึ่งตรงกับ −273.15 °C ในมาตราเซลเซียส −459.67 °F ในมาตราฟาเรนไฮต์ และ 0.00 °R ในมาตราแรงกิน
เนื่องจากอุณหภูมิสัมพันธ์กับพลังงานความร้อนที่มีอยู่ในวัตถุหรือตัวอย่างสสาร ซึ่งเป็นพลังงานจลน์ของการเคลื่อนที่แบสุ่มขององค์ประกอบอนุภาคของสสาร วัตถุจะมีพลังงานความร้อนลดลงเมื่อเย็นลงและมีพลังงานมากขึ้นเมื่อร้อนขึ้น หากสามารถทำให้ระบบเย็นจนถึงศูนย์สัมบูรณ์ การเคลื่อนที่ทั้งหมดของอนุภาคในตัวอย่างของสสารจะหยุด และจะอยู่ในภาวะพักสมบูรณ์ในสำนึกคลาสสสิกนี้ ซึ่งจะเรียกได้ว่า วัตถุนั้นมีพลังงานความร้อนเป็นศูนย์ ทว่า ในทางจุลภาคในคำอธิบายของกลศาสตร์ควอนตัม สสารจะยังมีพลังงานจุดศูนย์แม้อยู่ที่ศูนย์สัมบูรณฺ เพราะหลักความไม่แน่นอน
== อ้างอิง ==
 
อุณหพลศาสตร์
เมษายน พ.ศ. 2562

เมษายน พ.ศ. 2562 เป็นเดือนที่ 4 ของปี พ.ศ. 2562 วันแรกของเดือนเป็นวันจันทร์ วันสุดท้ายของเดือนเป็นวันอังคาร
== เหตุการณ์ปัจจุบัน ==
เมษายน
*
อันเดรย์ เปลงกอวิช

อันเดรย์ เปลงกอวิช (Andrej Plenković) เป็นนักการเมืองและนักการทูตชาวโครเอเชีย ดำรงตำแหน่งนายกรัฐมนตรีโครเอเชียตั้งแต่วันที่ 19 ตุลาคม พ.ศ. 2559 เขาเป็นประธานของสหภาพประชาธิปไตยโครเอเชียตั้งแต่ พ.ศ. 2559
นายกรัฐมนตรีโครเอเชีย
นักการเมืองโครเอเชีย
ด๊าก ฮัมมาร์เฮิลด์

ด๊าก ฮัมมาร์เฮิลด์ (Dag Hammarskjöld) เป็นนักเศรษฐศาสตร์และนักการทูตชาวสวีเดนผู้ดำรงตำแหน่งรองเลขาธิการสหประชาชาติ
ผู้ได้รับรางวัลโนเบลสาขาสันติภาพ
ชาวสวีเดนผู้ได้รับรางวัลโนเบล
เลขาธิการสหประชาชาติ
นักการทูตชาวสวีเดน
บุคคลจากเยินเชอปิง
ศิษย์เก่าจากมหาวิทยาลัยอุปซอลา
ศิษย์เก่าจากมหาวิทยาลัยสต็อกโฮล์ม
เสียชีวิตจากอุบัติเหตุทางการบินในทวีปแอฟริกา
สักการสถานบาไฮ

สักการสถานบาไฮ เป็นศาสนสถานหรือโบสถ์ของศาสนาบาไฮ ใช้เป็นที่สวดอธิษฐานและอ่านธรรมนิพนธ์ โดยอนุญาตให้ทุกคนไม่ว่ามีเชื้อชาติหรือความเชื่อใดเข้าไปนมัสการพระเป็นเจ้าได้
ปัจจุบันมีการสร้างสักการสถานบาไฮไว้แล้ว 11 แห่ง แต่สักการสถานที่กรุงอาชกาบัต ประเทศเติร์กเมนิสถาน ถูกรื้อทำลายไปแล้ว คงเหลืออยู่ 10 แห่ง เป็นโบสถ์ระดับทวีป 8 แห่ง และระดับท้องถิ่น 2 แห่ง ส่วนใหญ่บาไฮศาสนิกชนจะพบปะกันที่บ้านส่วนตัว ศูนย์บาไฮของท้องถิ่น หรืออาคารเช่า
== อ้างอิง ==
สักการสถานบาไฮ
วัตถุนิยมทางเศรษฐกิจ

วัตถุนิยม (materialism) เป็นเจตคติส่วนบุคคลซึ่งยึดความสำคัญต่อการได้มาซึ่งและการบริโภคสินค้าที่เป็นวัตถุ วัตถุนิยมมักสัมพันธ์กับระบบคุณค่าซึ่งถือว่าสถานภาพทางสังคมตัดสินได้จากความร่ำรวย ตลอดจนความเชื่อว่าการครอบครองก่อให้เกิดความสุข สิ่งแวดล้อมนิยมสามารถถือว่าเป็นแนวคิดที่แข่งขันกับวัตถุนิยม
การใช้คำว่า "วัตถุนิยม" อธิบายบุคลิกภาพของบุคคลหรือสังคมมีแนวโน้มมีการส่อความทางลบหรือวิจารณ์ อย่างไรก็ดี คำนี้ยังถือว่าเป็นรูปปฏิบัตินิยมของอัตประโยชน์ภูมิธรรมซึ่งยึดความเข้าใจอย่างสมเหตุผลในคุณสมบัติของเศรษฐกิจและสังคมที่เน้นตลาด
== บทนิยาม ==
การวิจัยผู้บริโภคส่วนใหญ่มองวัตถุนิยมสองทาง ทางหนึ่งเป็นการรวบรวมลักษณะบุคลิกภาพ และอีกทางหนึ่งเป็นความเชื่อหรือค่านิยมที่อยู่นาน
=== ลักษณะบุคลิกภาพ ===
รัสเซล ดับเบิลยู. เบลก์สรุปว่าวัตถุนิยมมีลักษณะบุคลิกภาพดั้งเดิมสามอย่าง ได้แก่
การไม่เอื้อเฟื้อเผื่อแผ่ – ความไม่เต็มใจมอบหรือแบ่งปันทรัพย์สมบัติของตนให้ผู้อื่น
ความริษยา – ความปรารถนาทรัพย์สมบัติของผู้อื่น
ความเป็นเจ้าของ – ความกังวลเกี่ยวกับการเสียทรัพย์สมบัติและความประสงค์ครอบครองให้มากยิ่งขึ้น
=== ค่านิยม ===
ความเป็นศูนย์กลางของการทำให้ได้ทรัพย์มา (Acquisition centrality) หมายถึง การได้มาซึ่งการครอบครองวัตถุเป็นเป้าหมายชีวิตศูนย์กลางโดยมีความเชื่อว่าการครอบครองเป็นกุญแจสู่ความสุขและความสำเร็จสามารถตัดสินได้จากความร่ำรวยทางวัตถุของบุคคล ตลอดจนคุณภาพและราคาของสินค้าวัตถุที่บุคคลนั้นสามารถซื้อหาได้
== อ้างอิง ==
ผู้บริโภค
วอยส์เปอร์

วอยส์เปอร์ (อังกฤษ:Voisper;เกาหลี:보이스퍼) เป็นกลุ่มดนตรีชาวเกาหลีใต้ที่ก่อตั้งขึ้นในกรุงโซล ประกอบไปด้วยสมาชิก 4 คนคือ แดกวัง, กวังโฮ, คังซาน และ ชุงกิ หลังจากออดิชั่นในรายการ Superstar K6 ในปี 2014 ในฐานะ North Incheon Nineteen และได้ลงนามภายใต้ Evermore Music ในเดือนมกราคม 2016 เปิดตัวครั้งแรกในเดือนพฤศจิกายน 2016 กับมินิอัลบั้ม "Voice + Whisper" ชื่อวง "Voisper" มาจากการรวมกันของ Voice + Whisper
==ประวัติ==
==สมาชิก==
==ผลงาน==
==อ้างอิง==
มิสเตอร์อัลติจูด

มิสเตอร์อัลติจูด (Mister Altitude) เป็นการประกวดความงามชาย โดยเริ่มจัดการประกวดครั้งแรกเมื่อปี พ.ศ. 2561 ที่ประเทศไทย ในปี พ.ศ. 2018-2019 ใช้ชื่อแอททิจูดแมนอินเตอร์เนชันแนล (Altitude Men International) ต่อมาได้เปลี่ยนชื่อในการประกวดว่า อัลติจูดเวิลด์ซูเปอร์โมเดล (Altitude World Supermodel) ต่อมาในปี 2021 ได้เปลี่ยนชื่อในการประกวดว่า มิสเตอร์อัลติจูดเวิลด์ (Mister Altitude World) และในปี 2023 ได้เปลี่ยนชื่อในการประกวดว่า มิสเตอร์อัลติจูด (Mister Altitude)
== ผู้ดำรงตำแหน่ง ==
=== เรียงลำดับสัญชาติของผู้ชนะเลิศ ===
{| border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 85%;"
|- bgcolor="#efefef" align=center
! width="100" |ประเทศ
! width="100" |จำนวน (ครั้ง)
! width="100" |ปีที่ผ่านมา
|-
|
| rowspan="8" style="text-align:center;" |1
|2023
|-
|
|2022
|-
|
|2022
|-
|
|2021
|-
|
|2019
|-
|
|2018
|}
=== รองชนะเลิศ===
{| border="5" cellpadding="3" cellspacing="0" style="margin: 1em 1em 1em 0; background: #FFFFFF; border: 1px #aaa solid; border-collapse: collapse; font-size: 95%; text-align:center;"
|- style="color:white; background:#787878;"
! width="10" |ปี
! width="160" |รองอันดับ 1
! width="160" |รองอันดับ 2
! width="160" |รองอันดับ 3
!  width="160" |รองอันดับ 4
|-
|2023
|
|Bade Arrasyid
|Nattasak Phumnoi
|Anthony
|-
|2022
|Jerson Mendez (สละตำแหน่งแทน)
|ชลสิทธิ์พงศ์ ละแมนชัย (เลื่อนแหน่งแทน)
|Quang
|Nicholas
|- style="color:white; background:#787878;"
! width="10" |ปี
! width="160" |รองอันดับ 1
! width="160" |รองอันดับ 2
! width="160" |รองอันดับ 3
!  width="160" |รองอันดับ 4
|-
|2021
|Teddy Teng
|Akash Rana
|Khoon Nya
|Noel Furto
|- style="color:white; background:#787878;"
! width="10" |ปี
! width="160" |รองอันดับ 1
! width="160" |รองอันดับ 2
! width="160" |รองอันดับ 3
!  width="160" |รองอันดับ 4
|-
|2019
|Marcio Silva
|Bryan Alexis De Guzman
|Poramet Manyuen
|Nguyen Thann Tam
|-
|2018
|Bhupendra Naidu
|Pongsiri Phatta
| colspan="2" 
|}
==  ตัวแทนประเทศไทย  ==
== ดูเพิ่ม ==
==อ้างอิง==
==แหล่งข้อมูลอื่น ==
เว็บไซต์อย่างเป็นทางการ
ประกวดความงามชาย
เหตุเพลิงไหม้อาสนวิหารน็อทร์-ดามแห่งปารีส

เมื่อวันที่ 15 เมษายน พ.ศ. 2562 ประมาณเวลา 18:50 นาฬิกา ตามเวลาออมแสงยุโรปกลาง เกิดเหตุเพลิงไหม้บริเวณหลังคาของอาสนวิหารน็อทร์-ดามในกรุงปารีส ประเทศฝรั่งเศส ก่อให้เกิดความเสียหายอย่างสำคัญต่ออาคาร พลตรี ฌ็อง-มารี กอนเทียร์ พลตรี ฌอง-โคล้ด กัลเลต์ สามารถนำทีมดับไฟได้ทั้งหมดในวันรุ่งขึ้น แต่พนักงานดับเพลิงยังกำลังระบุและดับไฟที่ยังเหลืออยู่
ยอดและหลังคาของอาสนวิหารพังถล่มลงมา และบริเวณด้านใน กำแพงด้านบนและหน้าต่างของโบสถ์ได้รับความเสียหายพอสมควร เช่นเดียวกับงานศิลปะหลายชิ้น ยอดโค้งเพดานหินใต้หลังคาป้องกันไฟมิให้ลามลงไปด้านในของชั้นใต้ดินอาสนวิหาร
ประธานาธิบดีฝรั่งเศส แอมานุแอล มาครง ประกาศการรณรงค์ระดมทุนแห่งชาติเพื่อบูรณะน็อทร์-ดาม
==อ้างอิง==
เหตุเพลิงไหม้ในปี พ.ศ. 2562
สิ่งก่อสร้างที่ถูกไฟไหม้
อัคคีภัยในประเทศฝรั่งเศส
เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ II

เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ II (The Lord of the Rings: The Battle for Middle-earth II) เป็นเกมแนววางกลยุทธ์เชิงเวลาจริงที่พัฒนาและจัดจำหน่ายโดยอิเล็กทรอนิก อาตส์ เรื่องราวของเกมมีอ้างอิงจากวรรณกรรมแฟนตาซีเรื่อง เดอะลอร์ดออฟเดอะริงส์ และเดอะฮอบบิท งานประพันธ์ของเจ. อาร์. อาร์. โทลคีน และจากภาพยนตร์ไตรภาคที่ดัดแปลงมาจากนิยายดังกล่าว ตัวเกมวางจำหน่ายเมื่อวันที่ 2 มีนาคม 2006 สำหรับไมโครซอฟท์ วินโดวส์ และวันที่ 5 กรกฎาคม 2006 สำหรับเอกซ์บอกซ์ 360 ซึ่งแบ่งเป็นสองฉบับได้แก่ฉบับปกติและฉบับคอลเล็กเตอร์เอดิชันที่ประกอบด้วยเนื้อหาพิเศษและสารคดีที่เกี่ยวกับการพัฒนาของเกม เซิร์ฟเวอร์ของเกมหยุดให้บริการในปี 2010 สำหรับวินโดวส์และปี 2011 สำหรับเอกซ์บอกซ์ ทั้งนี้ผู้ใช้วินโดวส์ยังคงสามารถเล่นผ่านเซิรฟ์เวอร์อย่างไม่เป็นทางการได้ เกมนี้เป็นภาคต่อของ  เดอะแบตเทิลฟอร์มิดเดิลเอิร์ธ ที่วางจำหน่ายเมื่อปี 2004 โดยอิเล็กทรอนิก อาตส์
เรื่องราวสำหรับ เดอะแบตเทิลฟอร์มิดเดิลเอิร์ธ II แบ่งออกเป็นยุทธการฝ่ายธรรมะและอธรรม ฝ่ายธรรมะเน้นเรื่องไปที่กลอร์ฟินเดล เอลฟ์ผู้เตือนภัยว่าริเวนเดลล์ ซึ่งเป็นสถานที่ศักดิ์สิทธิ์ของเหล่าเอลฟ์ กำลังจะถูกโจมตีจากเหล่าอธรรม เหล่าเอลฟ์สามารถทำลายเซารอนและกองทัพของเขาได้ด้วยการสนับสนุนจากเผ่าคนแคระและฝ่ายธรรมะอื่น ๆ ทำให้เกิดความสงบสุขแก่มิดเดิลเอิร์ธอีกครั้งหนึ่ง สำหรับยุทธการฝ่ายอธรรม เซารอนส่งทูตแห่งเซารอนและเหล่านาซกูลไปรวบรวมเหล่ากอบลินป่ามาเป็นส่วนหนึ่งของกองทัพเพื่อทำลายฝ่ายธรรมะที่เหลือในทิศเหนือของมิดเดิลเอิร์ธ
เดอะแบตเทิลฟอร์มิดเดิลเอิร์ธ II ได้รับคำวิจารณ์โดยรวมในเชิงบวก นักวิจารณ์เกมบางคนมองว่ามีการนำเสนอจักรวาลของ เดอะลอร์ดออฟเดอะริงส์ ที่ดีในรูปแบบเกมแนววางกลยุทธ์ แต่บ้างก็ตำหนิระบบการเล่นหลายคนที่ไม่สมดุล เดอะแบตเทิลฟอร์มิดเดิลเอิร์ธ II ได้รับรางวัลจากหลายสำนัก รวมถึงรางวัลเอดิเตอร์ชอยส์อะวอดส์จากไอจีเอ็น เดอะแบตเทิลฟอร์มิดเดิลเอิร์ธ IIติดอันดับ 4 บนชาร์ตเกมประจำเดือนมีนาคม 2006 ที่ขายดีที่สุด ภาคเสริมของเกมสำหรับวินโดวส์ ไรซ์ออฟเดอะวิทช์คิง ที่วางจำหน่ายเมื่อวันที่ 28 พฤศจิกายน 2006 ประกอบด้วยเผ่าใหม่อย่างอังก์มาร์ ยูนิตใหม่ และรูปแบบการเล่นที่ได้รับการปรับปรุงจากภาคก่อน
== เนื้อเรื่อง ==
ตัวเกมดำเนินเรื่องในมิดเดิลเอิร์ธช่วงสงครามแหวนทิศเหนือ และได้มีการดัดแปลงงานของโทลคีนและภาพยนตร์ไตรภาคเป็นจำนวนหนึ่ง ตัวละครบางตัวมีการปรับโฉม บทบาท และความสามารถเพื่อให้เข้ากับรูปแบบการเล่นได้มากขึ้น อาทิเช่นทอม บอมบาดิล ใน เดอะลอร์ดออฟเดอะริงส์ ที่เป็นฤๅษีร่าเริง น่าลึกลับ และไม่เคยปรากฏตัวในการสู้รบ แต่ในเกมมีการใส่บทบาทให้เขาเป็นนักรบลงไป ไม่เพียงเท่านั้น เกมยังนำตัวละครบางตัวจากวรรณกรรมของโทลคีนในสมัยแรกอย่างเดอะฮอบบิทมาใช้ เช่นแมงมุมยักษ์จากป่าเมิร์ควู้ดเป็นต้น เรื่องราวสำหรับ เดอะแบตเทิลฟอร์มิดเดิลเอิร์ธ II แบ่งออกเป็นยุทธการฝ่ายธรรมะและอธรรม ทั้งสองยุทธการมุ่งเน้นไปยังการต่อสู้ที่เกี่ยวข้องกับเผ่าใหม่อย่างเอลฟ์ คนแคระ และกอบลิน ซึ่งมีจำนวน 9 ภารกิจที่เลือกเล่นได้ในระดับง่าย ปานกลาง และยาก และมีฉากคัตซีนที่บรรยายถึงโครงเรื่องระหว่างภารกิจเป็นระยะ ๆ
== อ้างอิง ==
วิดีโอเกมที่ออกวางจำหน่ายในปี พ.ศ. 2549
เกมสำหรับวินโดวส์
เกมสำหรับเอกซ์บอกซ์ 360
วิดีโอเกมที่พัฒนาขึ้นในสหรัฐ
วิดีโอเกมที่อิงจากมิดเดิลเอิร์ธ
เดอะลอร์ดออฟเดอะริงส์
เกมจากค่ายอิเล็กทรอนิก อาตส์